VAIO Ръководство на потребителя Серии VPCEH2/VPCEJ2/VPCEK2/VPCEL2

Справка

# Първо прочетете това

Поздравяваме ви за покупката на този компютър VAIO(R) и ви приветстваме с добре дошли в екранното Ръководство за потребителя.

## За конфигурацията на вашия компютър VAIO

За да разберете каква е конфигурацията на вашия компютър VAIO, следвайте стъпките по-долу и посетете уеб сайта на Sony за онлайн поддръжка.

1. Щракнете върху (Старт), Всички програми, VAIO Care, след което върху Contact Sony.

## За разликите в конфигурацията на вашия компютър VAIO

Някои функции, опции и предоставени елементи може да не са налични на вашия компютър VAIO.

### Функции

Наличните функции може да се различават в зависимост от избрания модел или опции.
Не всички функции, описани в това ръководство, са налични в зависимост от модела.

### Илюстрации

Илюстрациите, снимките или екранните снимки в това ръководство може да се различават малко в зависимост от избрания модел или опции.

### Софтуер

Предварително инсталираният софтуер може да се различава в зависимост от избрания модел или опции. Описаният в това ръководство софтуер може да не е предварително инсталиран на вашия компютър VAIO.

## Предоставени ръководства

Изброените по-долу ръководства се предоставят с вашия компютър VAIO.

### Екранна документация

- Ръководство за потребителя - Уводна версия

Предварително инсталирано ръководство с ограничена информация за вашия компютър VAIO, насочено към поддръжката и интернет връзката. Ръководството за потребителя – Уводна версия се заменя от пълна версия на Ръководството за потребителя (това ръководство) след актуализиране. [Подробности]

- Ръководство за потребителя (това ръководство)

Обща информация и инструкции за работа с компютъра VAIO, включително поддръжка и информация за отстраняване на неизправности

### Печатна документация

- Кратко ръководство за потребителя

Общ преглед на свързването на компонентите, информация за настройка и др.

- Възстановяване, архивиране и отстраняване на неизправности

Информация за начините за възстановяване и архивиране на компютъра VAIO, както и за отстраняване на неизправности

- Разпоредби за безопасност и информация за поддръжка

Прочетете внимателно, преди да активирате функциите за безжична връзка, като например безжичната LAN и BLUETOOTH технологията.

### Други източници за справка

- Помощ и поддръжка на Windows

Богат източник на практически съвети, уроци и демонстрации за улесняване на работата с компютъра VAIO.
За достъп до Помощ и поддръжка на Windows щракнете върху (Старт), след което върху Помощ и поддръжка.

- Софтуерни помощни файлове

Софтуерните помощни файлове може да са включени в предварително инсталирания софтуер на вашия компютър VAIO. Възможно е да ви бъде предоставен достъп до помощните файлове от менюто за помощ.

## Забележка

- Copyright 2011 Sony Corporation. Всички права запазени.

- Това ръководство и описаният в него софтуер не може да се възпроизвеждат, превеждат или преобразуват в каквато и да било форма за четене от машина, изцяло или отчасти, без предварително писмено съгласие.

- Sony Corporation не дава гаранции по отношение на това ръководство, софтуера или друга съдържаща се тук информация и с настоящото категорично се отхвърля отговорността за всякакви подразбиращи се гаранции, продаваемост или годност за определена цел относно това ръководство, софтуера или друга подобна информация. При никакви обстоятелства Sony Corporation няма да поема отговорност за каквито и да било случайни, произтичащи или специални щети въз основа на закононарушение или договор, свързани с това ръководство, софтуера или друга съдържаща се тук информация, нито произтичащи по друг начин от тях или от използването им.

- В ръководството не е обозначен знакът (TM) или (R).

- Sony Corporation си запазва правото на промени по това ръководство или съдържащата се в него информация по всяко време без предизвестие. Описаният в ръководството софтуер се регулира от условията на отделно лицензионно споразумение с потребител.

- Sony Corporation не носи отговорност за и няма да компенсира загуби на записи на вашия компютър VAIO, външни носители или устройства за записване, както и за всякакви подобни загуби, включително, когато записите не са осъществени поради неизправност на компютъра или когато съдържанието на даден запис се загуби или повреди поради неизправност или поправка на компютъра. Sony Corporation няма да възстановява или копира записите, направени на компютъра, външни носители или устройства за записване, при никакви обстоятелства.

- Функциите и спецификациите подлежат на промени без предизвестие.

Сродна тема
За уеб сайта за онлайн поддръжка