VAIO Ръководство на потребителя Серии VPCEH2/VPCEJ2/VPCEK2/VPCEL2

Концепция

# За енергоспестяващия режим

Компютърът VAIO разполага с енергоспестяващи режими с цел съхраняване на енергия, когато не използвате компютъра, в допълнение към нормалния режим на работа.

### Режим на заспиване

В режим на заспиване всички неизползвани устройства на компютъра VAIO се изключват, въпреки че някои устройства остават включени за запазване на състоянието на компютъра, включително данните, с които работите. Режимът на заспиване е полезен, например когато правите кратка почивка.

### Режим на хибернация

В режим на хибернация текущото състояние на системата се записва на вграденото устройство за съхранение и компютърът VAIO се изключва. Режимът на хибернация е полезен, ако не възнамерявате да използвате компютъра за известно време.

### За времето за рестартиране и консумацията на енергия

Времето за рестартиране от режим на заспиване е най-кратко, но в този режим компютърът VAIO консумира най-много енергия. Когато компютърът е изключен, времето за неговото стартиране е по-дълго от времето за възобновяването му от енергоспестяващи режими, но компютърът може да съхранява енергия.
Забележка

- По подразбиране компютърът VAIO автоматично преминава в режим на хибернация, когато в батерията остане малко енергия. Въпреки това в зависимост от изпълняващия се в момента софтуер и свързаните устройства е възможно Windows да не разреши прекъсване на задачите, което да доведе до невъзможност за преминаване в режим на хибернация. Ако това се случи и батерията се изтощи, компютърът ще се изключи, което ще предизвика загуба на незаписаните данни.
  Докато компютърът работи на захранване от батерия, записвайте често данните и превключвайте ръчно компютъра в режим на хибернация, ако е необходимо.

Сродна тема
Използване на режима на заспиване
Използване на режим на хибернация
Бележки за използването на източника на захранване
Бележки за режима на заспиване