VAIO Ръководство на потребителя Серии VPCEH2/VPCEJ2/VPCEK2/VPCEL2

ЧЗВ

#### Какво да правя, ако не мога да изключа компютъра VAIO?

- Следвайте някоя от посочените процедури, за да излезете от всички изпълняващи се програми, след което изключете компютъра VAIO отново.

- Щракнете върху бутона за затваряне в прозореца на изпълняващата се програма.

- Натиснете клавишите Alt+F4.
  Ако има незаписани данни, ще се появи съобщение с подкана за записване на данните. Щракнете върху бутона за записване на данните.
  Натискайте клавишите Alt+F4, докато се появи прозорецът Изключване на Windows, изберете Изключване от падащия списък, след което щракнете върху OK.

- Ако сте инсталирали нов софтуер на компютъра VAIO, проверете дали работи правилно, дали данните са му нормални, както и дали сте работили правилно с него.

- Свържете се с производителя на софтуера или с посоченото лице за техническа поддръжка.

- Ако свързвате периферни устройства, като например принтер или USB устройство, към компютъра VAIO или свързвате компютъра към мрежата, изключете всички периферни устройства или мрежовата връзка на компютъра, след което го изключете.
  Докато компютърът комуникира с дадено периферно устройство или мрежата, Windows няма да ви позволи да изключите компютъра. Освен това някои драйвери за периферни устройства не поддържат функцията за принудително изключване на компютъра.

- Ако екранът на компютъра блокира, натиснете клавишите Ctrl+Alt+Delete, след което щракнете върху (Изключване) в долния десен ъгъл на екрана на компютъра.

- Ако компютърът VAIO блокира, когато се показва съобщение, че се записват настройките или че се изключва компютърът, следвайте инструкциите по-долу в указания ред.

- Натиснете клавиша Enter.
  Изчакайте известно време.

- Ако проблемът не бъде отстранен, натиснете клавишите Ctrl+Alt+Delete.
  Изчакайте известно време.

- Ако не успявате да изключите компютъра VAIO дори следвайки всички посочени по-горе в тази тема процедури, извършете следните операции.
  Имайте предвид, че извършването на тези операции може да доведе до повреда на работещи данни. Прекъснете връзката на компютъра с мрежата, преди да извършите операциите по-долу.

- Натиснете клавишите Ctrl+Alt+Delete, след което щракнете върху (Изключване) в долния десен ъгъл на екрана на компютъра.

- Натиснете и задръжте бутона за захранване за повече от четири секунди.

- Изключете адаптера за променлив ток и извадете батерията от компютъра VAIO.