VAIO Ръководство на потребителя Серии VPCEH2/VPCEJ2/VPCEK2/VPCEL2

Справка

# Бележки за използването на функцията за безжична LAN

Преди да използвате функцията за безжична LAN връзка, прочетете предпазните мерки за правилна употреба по-долу.

- В някои страни или региони използването на продуктите за безжична LAN връзка може да е ограничено от местните разпоредби.

- Устройствата за безжична LAN връзка работят на честота от 2,4 ГХц, която се използва от много устройства. Въпреки че безжичните LAN устройства използват технологията за минимизиране на радиосмущенията от други устройства, използващи същата честотна лента, подобни радиосмущения може да намалят скоростта и обхвата на комуникацията, както и да доведат до нейния срив.

- Ако са разрешени функцията за BLUETOOTH и функцията за безжична LAN връзка с честота 2,4 ГХц на компютъра VAIO, е възможно да възникнат радиосмущения, които да предизвикат забавяне на скоростта на комуникацията или други проблеми.

- За да комуникирате чрез безжична LAN връзка, докато сте на път, може да е необходимо да се свържете с доставчик на услуги за безжична LAN връзка.

- Ако компютърът VAIO е оборудван със стандарта IEEE 802.11a/b/g/n, използването на открито на функцията за безжична LAN връзка с честота 5 ГХц се забранява от закона.

- Скоростта на комуникацията и обхвата може да зависят от следните условия:

- Разстояние между устройствата

- Наличие на препятствия между устройствата

- Конфигурация на устройството

- Условия на радиовълните

- Околна среда (включително материала на стените и т.н.)

- Използван софтуер
  Комуникациите може да се прекъснат в зависимост от условията на радиовълните.

- Скоростта на обмен на данни, указана в спецификацията е равна на теоретичния максимум и може да не отразява действителната скорост на обмен на данни.

- Действителната скорост на комуникация може да не е толкова висока, колкото е показано на компютъра VAIO.

- Честотните ленти за безжична LAN връзка с честота 2,4 ГХц и 5 ГХц не са съвместими за комуникация помежду си.

- Възможно е скоростта на обмен на данни на продукти, поддържащи стандартите IEEE 802.11g и IEEE 802.11n (2,4 ГХц), да бъде засегната от смущения, когато се използват с продукт, поддържащ стандарт IEEE 802.11b. Освен това продуктите, поддържащи стандарти IEEE 802.11g и IEEE 802.11n, автоматично намаляват скоростта на обмен на данни, за да поддържат съвместимост с продукти, поддържащи стандарт IEEE 802.11b. Скоростта на обмен на данни може да се възстанови чрез промяна на настройките за канал на точката на достъп.

- Стандартите IEEE 802.11a и IEEE 802.11n не са налични за мрежи "компютър към компютър".

- За да спрете функцията за безжична LAN връзка внезапно, задайте превключвателя WIRELESS на OFF.

- Стандартът за WLAN включва методите за шифроване: Wired Equivalent Privacy (WEP), което представлява протокол за защита, Wi-Fi защитен достъп 2 (WPA2) и Wi-Fi защитен достъп (WPA). Предложени съвместно от IEEE и Wi-Fi Alliance, WPA2 и WPA са спецификации на базирани на стандарти, съвместими едно с друго подобрения на защитата, които увеличават нивото на защита на данните и контрола на достъпа за съществуващи Wi-Fi мрежи. WPA е проектиран да бъде съвместим със спецификацията на IEEE 802.11i. То използва подобреното шифроване на данни TKIP (протокол с временен интегритет на ключа) в допълнение към удостоверяването на потребители чрез 802.1X и EAP (протокол за разширено удостоверяване). Шифроването на данни предпазва уязвимата безжична връзка между клиенти и точки на достъп. Освен това има други типични механизми за защита на LAN, които осигуряват поверителност, като например: защита с парола, шифроване от край до край, виртуални частни мрежи и удостоверяване. WPA2, второто поколение WPA, предоставя по-голяма защита на данните и контрол на достъпа до мрежите и също е проектирано да осигурява всички версии на устройства 802.11, включително стандарти 802.11b, 802.11a, 802.11g и 802.11n, многолентови и многорежимни. В допълнение, въз основа на ратифицирания стандарт IEEE 802.11i, WPA2 предоставя защита на правителствено ниво с прилагането на алгоритъм за шифроване AES и базирано на 802.1X удостоверяване, съвместими с FIPS 140-2 на Националния институт за стандарти и технологии (NIST) в САЩ. WPA2 е съвместим с WPA.

Сродна тема
За стандартите за безжична LAN
Преди използване на безжична LAN
Стартиране на комуникации по безжична LAN
Спиране на комуникации по безжична LAN
Бележки за използването на функцията BLUETOOTH® <модели, оборудвани с BLUETOOTH>